Det lille passagerrum på Næssundfærgen, der forbinder Mors med Thy, er i hele december måned pyntet op med julepynt - og ikke nok med det, så kan man også handle "toldfrit". Det bugner i det lille rum, hvor man blandt andet kan købe lokale juleprodukter, og derudover bliver der serveret både gløgg, kaffe og hjemmelavede julesmåkager. Det er Næssundfærgerns Venner, der frivilligt stiller op hver eftermiddag og står bag den noget utrationelle julestue. For de trofaste pendlere, der hver dag tager de cirka 5 minutteres sejlads frem og tilbage, er der ekstra "julegaver". Der er nemlig sat et særligt julerabat kort til salg. Næssundfærgen sejler hver dag fra klokken 6.00, og det bliver til omkring 72 ture frem og tilbage, inden færgen ligger stille igen.

Opsummering:
Det lille passagerrum på Næssundfærgen er i hele december pyntet op med julepynt.